# Plini (cràter)

Plini és un destacat cràter d'impacte de la Lluna situat a la frontera entre la Mare Serenitatis, al nord, i la Mare Tranquillitatis, al sud. Al sud-sud-est de Plini es troba el cràter Ross i al nord-est el cràter Dawes. Just al nord es localitza un sistema de rimes denominat Rimae Plini. En l'extrem nord-oest de la rima es troba el Promontorium Archerusia, un sortint de la vora occidental que envolta la Mare Serenitatis.
La vora esmolada de Plini té una forma lleugerament ovalada, amb una paret adossada interior i una muralla irregular exterior. El sòl del cràter és muntanyenc i al centre posseeix un pic central irregular que té l'aparença d'una formació de doble cràter sota certs angles d'il·luminació. Unida al costat nord del pic apareix una fissura característica. La meitat oriental del sòl és molt més suau i es troba més anivellada que la muntanyenca part oest, tenint la part oriental forma de mitja lluna al voltant del pic central.

## Cràters satèl·lit

Els cràters satèl·lit són petits cràters situats propers al cràter principal, rebent el mateix nom que aquest cràter acompanyat d'una lletra majúscula complementària (fins i tot si la formació d'aquests cràters és independent de la formació del cràter principal). Per convenció, aquestes característiques són identificades en mapes lunars posant la lletra en el punt central de la vora del cràter que es trobi més proper al Plini.
| Cràters satèl·lit | Plini Coordenades Diàmetre A 13° 00′ N, 24° 12′ E﻿ / ﻿13.0°N,24.2°E﻿ / 13.0; 24.2﻿ (Plini A) 4 km B 14° 06′ N, 26° 12′ E﻿ / ﻿14.1°N,26.2°E﻿ / 14.1; 26.2﻿ (Plini B) 5 km Plini sobre el globus lunar |

## Vegeu també

* Llista de cràters lunars
* Selenografia

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Enllaços externs

* "Plini (cràter)". Gazetteer of Planetary Nomenclature. USGS Astrogeology Research Program. (anglès)
* «Digital Lunar Orbiter Photographic Atles of the Moon» (en anglès). [Consulta: 14 novembre 2018].
* «LROC :: QuickMap - Targeting Mapa LROC» (en anglès). [Consulta: 14 novembre 2018].